**UNIVERZITET U SARAJEVU**

**FAKULTET POLITIČKIH NAUKA**

**S A R A J E V O**

Na osnovu člana 103. Zakona o visokom obrazovanju ("Službene novine Kantona Sarajevo" broj 33/17), člana 201. Statuta Univerziteta Sarajevo, Odluke Vijeća Fakulteta političkih nauka Sarajevo broj: 02-1- 1078 -1/19 od 03.10.2019. godine i saglasnosti Senata Univerziteta Sarajevo br. 01-32-117/19 od 30.10.2019. godine,  raspisuje se

**K O N K U R S**

**za izbor akademskog osoblja-saradnika**

**I**

Za izbor **akademskog osoblja-saradnika u zvanje višeg asistenta i to:**

**1. Na naučnu oblast „KOMUNIKOLOGIJA/ŽURNALISTIKA“ …………………….1 izvršilac (puno radno vrijeme);**

**II**

**Uslovi konkursa:**

            Pored opštih uslova propisanih Zakonom o radu, potrebno je da kandidat ispunjava uvjete utvrđene članom 96. Zakona o visokom obrazovanju ("Službene novine Kantona Sarajevo" broj 33/17) i članom 194. Statuta Univerziteta u Sarajevu:

**- Stepen drugog ciklusa studija (magisterij) odnosno integrisani ciklus studija, proveden izborni period u zvanju asistenta, najniža prosječna ocjena i na prvom i na drugom ciklusu studija 8 ili 3.5;**

U skladu sa članom 193. stav (5) Statuta Univerziteta u Sarajevu: član akademskog osoblja u zvanju asistenta može biti izabran u zvanje višeg asistenta i prije isteka perioda na koji je biran ukoliko ispuni uvjete za izbor u zvanje višeg asistenta i ako je proveo u nastavi najmanje dvije godine nakon posljednjeg izbora, te ukoliko je od propisanih uvjeta za izbor u zvanje višeg asistenta dodatno objavio najmanje dva naučna rada u oblasti za koju se bira ili ako je u nastavi proveo najmanje dvije godine i upisao treći ciklus studija i uspješno izvršio sve svoje obaveze i položio sve ispite sa prve godine ovog studija.

            **Za navedenu poziciju zainteresirani kandidati uz prijavu na konkurs dužni su dostaviti:**

* biografiju (CV);
* ovjerenu kopiju diplome i dodatak diplomi o završenom prvom i drugom ciklusu studija (magisteriju) odnosno integrisanom studiju;
* kandidati koji su u inostranstvu stekli diplomu, prilažu nostrificiranu diplomu ili rješenje;
* dokaz o provedenom izbornom periodu u zvanju asistenta;

**U slučaju prijevremenog napredovanja (predviđenog članom 193. stav (5) Statuta Univerziteta u Sarajevu) potrebno je dostaviti:**

* biografiju (CV) u štampanoj i elektronskoj formi;
* ovjerenu kopiju diplome i dodatak diplomi o završenom prvom i drugom ciklusu studija (magisteriju) odnosno integrisanom studiju;
* kandidati koji su u inostranstvu stekli diplomu, prilažu nostrificiranu diplomu ili rješenje;
* dokaz o provedenom periodu u nastavi najmanje dvije godine nakon posljednjeg izbora (u zvanje asistenta);
* dokaz o objavi dva naučna rada u oblasti (kao i same radove) za koju se vrši izbor ili dokaz da je upisao treći ciklus studija i uspješno izvršio sve svoje obaveze i položio sve ispite sa prve godine ovog studija;

Kandidati su obavezni u prijavi naznačiti akademsko zvanje za koju se prijavljuju.

**III**

Prijave sa potrebnom dokumentacijom se podnose lično ili putem pošte na adresu:

Fakultet političkih nauka, Sarajevo, Skenderija 72 **(sa naznakom *za Konkurs za izbor akademskog osoblja-saradnika)*.**

Konkurs ostaje otvoren 15 (petnaest) dana od dana objavljivanja. Nepotpune i neblagovremene prijave neće se razmatrati. Priložena dokumentacija po Konkursu neće se vraćati kandidatima.

Kontakt osoba: Umihana Mahmić, tel.: 033 203 562 lok 113, email: umihana.salcin@fpn.unsa.ba